ไม่เข้าใจกัน
โดย...ชัตน์วรี shewarat@hotmail.com
23 ก.พ. 2559

โดย...ชัตน์วรี [email protected]
ใกล้งวดเข้ามาแล้ว ที่ธนาคารโลกจะเข้ามาจัดอันดับความยากง่ายในการประกอบธุรกิจ ( Ease of Doing Business) ประจำปี 2560 ในประเทศไทย โดยธนาคารโลกจะเข้ามาสอบถามภาคเอกชน โดยวัดจากดัชนี 10 ตัว ได้แก่ 1.การเริ่มต้นธุรกิจ 2.การขออนุญาตก่อสร้าง 3.การขอใช้ไฟฟ้า 4.การจดทะเบียนทรัพย์สิน 5.การได้รับสินเชื่อ 6.การคุ้มครองผู้ลงทุน 7.การชําระภาษี 8.การค้าระหว่างประเทศ 9.การบังคับให้เป็นไปตามข้อตกลง และ 10.การแก้ปัญหาล้มละลาย 
ส่วนหนึ่งพบว่า สาเหตุที่อันดับความยากง่ายการทำธุรกิจของไทยไม่ขยับ เพราะพบข้อผิดพลาดหนึ่งจากการตอบคำถามของภาคเอกชนไทยที่ยังเข้าใจผิดๆ เกี่ยวกับกระบวนการทำงานของภาครัฐ เช่น คำถามระยะเวลาการพิจารณาคดีแพ่ง เอกชนตอบ 2.7 ปี ขณะที่สถิติของศาลระบุ 180 วัน เป็นต้น
เมื่อไม่เข้าใจคำถาม ก็ตอบคำถามผิด จึงต้องทำความเข้าใจให้ตรงกันก่อน เพราะหากได้คะแนนจัดอันดับน้อยก็เท่ากับกระบวนการของไทยยังบกพร่อง แต่ถ้าถูกตัดคะแนนเพราะความเข้าใจผิด ก็เสียดายโอกาสของประเทศ